Småsalamanderen finnes i Norge på Sør- og Østlandet, samt i Trøndelag. De to utbredelsene møtes i Sverige, der arten finnes nord til Midt-Sverige. Småsalamander foretrekker ganske dype dammer, og trenger dammer som er åpne rundt og ikke tørker inn på sensommeren. På Sør- og Østlandet finnes de ofte tilknyttet dammer i jordbrukslandskapet, mens de i Trøndelag ofte finnes i myrtjern.